Aṭas n Igawawen i mazal ssaramen azekka d yimal ilhan i Llezzayer. Tiṭ nsen tezga Yures yerna qqaren as “tamurt nneY”. D tamurt nsen xas akken tugi ten imi tameslayt nsen d udles nsen terra ten di ṭṭaref ugar n 50 issegwassen aya. Xas akken ur ttwaḥsaven ara. Ddren kan d imwunas. Ddan kan d iqeffafen ar wanida ur ttwaârden ur ttwanecden.
Gren iman nsen deg ikavaren yuli ṣdad d tYamalt assa. Wid nni iYilen nsen, wid nni iYilen ad ḥarven Yef izarfan nsen. Msakit mazal iten d nnya. Atnin waḥlen ḥeslen ur ufin amek ara d-snesren. Acku win tcud tikta ar kra, tenta tagust is anda ived. Ttwaṣekrent ur nenjvadent tjebbadin d tgeḍmin i t-yurzen anda isenned.
Nek riY as iniY a gma! Hemma! Aki, ttxilek send ad tegrirveḍ. UYal-d s axxam ik a nemyuṭaf afus imi nemyeḥwajj! Yak d atmaten i nella? Di tegmatt kan i d-ttlal tezmert.
Imḍebren n umussu n uzarugt i tmurt xas kan nutni qqaren as afriman, ssawlen-d macci d tikelt ar tdukli. Aselway n unavaḍ d ineYlafen is kif kif. Ldin urawen nsen i kra n Ugawa inwan ayen ilhan i tmurt nneY, i teqvaylit imi d nutenti iY isduklen, d nutenti iY ijjan nettemyili imi yiwen nneY ak.
Tura tadukli macci d ayen n diri imi tessewfay iYalen, maca amennuY nneY ad ikemmel ulamma mazal kra n Igawawen ur ddin ara deg uvrid nneY. Ssegran taqejjirt, Yilen ḥarcen maca nutni ggran kan. Tejja ten tmacint imi zeglen-tt s lemâemda ass mi t-âedda. Deg umaḍal d tidersiyin i gan imennuYen issufYen ama tagrawla tafransist n 1789 ama d tin Marikan di 1776. Ula d tin n Llezzayer di 1954 ṭaqa n medden di Llezzayer s umata tugi ṭṭrad xas akken ddren ddaw uḍar urumi. Almi tekker tuY tmes i d-kkren gren-d afus ula d nutni. Xas akken llan-d diYen igumiyen iddan d Fafa jjan atmaten nsen.
Ihi, ayen rriY ad t-iniY i wid mi d-tella gar wallen tlelli n tmurt Igawawen, ur ttayset ara ma illa twalam wiyaḍ ugin-tt. Medden d tirni ur tt-refden ara. Akka i d-teḍra anda nniḍen, akka d-teḍra diYen Yur neY iḍelli. Assa gar aneY yiwen izeddem, wayeḍ ismentag d wiyaḍ qqimen kan ssaḥmawen. Ttrajjun ad walin dacu ara d-yellin. Ẓeẓẓinen amennuY nneY d tikli nneY ar zdat am yiṭij. Maca urawen nneY ldin imi neẓra macci d yiwet n taluft id-ḍran yid neY, macci d yiwen ukellex diYen i izrin Yef medden am zaylal d-ittajjan terẓeg, tuzma d ulummu. Anect-a d iḍelli. Nekni nezzi ar yimal, ar uzekka. Acku azekka nevYa-t ad yili s wudem nniḍen, s wanil nniḍen. Ara t-nvennu assa u nesrus tivlaḍin yiwet yiwet: ama d ismeYret ama d anay amaynut d takarḍa n tnekkit d wayen nniḍen ara d-yasen.
Azekka ugawa rriY-t d win usirem d tegmatt. D win ara iY irren a neddu d tmura i irevḥen d tid iqudren amdan d tYerma-s. A win yufan a neddu d wid iY yifen macci d wid i nif.
kab_Latn kab_Latn kab_Latn kab_Latn kab_Latn kab_Latn kab_Latn